Diari Oficial de la Generalitat Valenciana


Sumari del DOGV 6736, del 16-03-2012 (2012/2603)

RESOLUCIÓ de 23 de febrer de 2012, del director general de Producció Agrària i Ramaderia, per la qual s'establix la convocatòria per al Pla 2012 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2603


Data del document
:   23-02-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de febrer de 2012, del director general de Producció Agrària i Ramaderia, per la qual s'establix la convocatòria per al Pla 2012 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2012. [2012/2603]  
Publicada l'Orde de 17 de febrer de 2009, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOCV núm. 5963, de 26.02.2009), s'emet la present resolució, la qual determina els percentatges de subvenció específics per a cada línia d'assegurança i la resta de requisits en relació amb l'article 23.2 de la Llei 38/2003, de 17 de novembre, General de Subvencions, així com a desenrotllar els aspectes de gestió previstos en la bases reguladores.   
Als efectes del que disposa el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present resolució s'adapten als requisits establits en els articles 12 i 16 del Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament 70/2001 (DOUE L358, de 16.12.2006). La informació resumida del règim d'ajudes ha sigut remesa a la Comissió Europea, que ha assignat el número de registre de l'ajuda: XA 261/2008.  
  
Per tot això, en virtut del que establix l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), basant-se en les competències establides en el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, i fent ús de les atribucions conferides en la disposició addicional primera de l'orde de bases, resolc:  
  
Primer. Percentatges de subvenció  
D'acord amb el que establix l'article 3.3 de l'Orde de la Conselleria d'Agricultura, Pesca i Alimentació, de 17 de febrer de 2009, reguladora de les subvencions a la subscripció d'assegurances agràries del Pla Nacional d'Assegurances Agràries Combinades, per al Pla 2012, s'establixen els percentatges de subvenció següents:  
1. El percentatge de subvenció base de la Conselleria d'Agricultura, Pesca, Alimentació i Aigua serà del 60 per cent de la subvenció concedida per ENESA.  
2. El percentatge anterior s'incrementarà amb les subvencions addicionals següents:  
a) 10 per cent per a la línia de cobertura enfront del Pixat en cítrics.  
b) 10 per cent per a les parcel·les de raïm de vinificació amb taxa de cost de l'assegurança superior al 22 per cent.  
c) 35 per cent per a les línies de retirada i destrucció d'animals bovins morts en l'explotació. Per als no bovins l'increment és del 37 per cent.  
d) 10 per cent per a les pòlisses agrícoles els assegurats de les quals sent potencialment beneficiaris no reben la subvenció d'ENESA establida en l'apartat nové, punt 3, de l'annex de la Resolució de 7 de novembre de 2011, per la qual es publica l'Acord del Consell de Ministres de 28 d'octubre de 2011 que aprova el Pla d'Assegurances Agràries Combinades per a l'exercici 2012.  
3. Les subvencions dels apartats b i d són compatibles entre si i s'aplicaran, quan corresponga, sumant els percentatges anteriorment establits per a cada tram, sempre que no superen els límits establits en l'article 3.1 de l'orde reguladora de les ajudes.  
4. El prenedor només aplicarà subvencions a les pòlisses ramaderes quan haja comprovat l'existència en el Registre d'Explotacions Ramaderes de la Comunitat Valenciana, d'ara en avant RERA, dels llibres de registre d'explotació inclosos en esta, així com la compatibilitat de l'espècie i del nombre d'animals assegurats, incrementats amb els coeficients de tolerància indicats en l'apartat segon, punt 1, lletra b, amb el fitxer que a este efecte haja facilitat la Conselleria d'Agricultura, Pesca, Alimentació i Aigua, a Agroseguro, SA., o en cas de no disponibilitat d'este fitxer amb el llibre d'explotació del ramader, degudament actualitzat, o amb un certificat aportat per l'assegurat, expedit per l'òrgan competent de la Conselleria d'Agricultura, Pesca, Alimentació i Aigua, amb una antelació màxima de dos mesos a la data de formalització de la declaració de l'assegurança, en el qual es figuren les dades corresponents als llibres d'explotació registrats en el RERA de la CV amb indicació per a cada un d'ells de l'espècie i la capacitat registrada. El prenedor conservarà en el seu poder el certificat mencionat durant un període de quatre anys comptats a partir de 2012, i haurà de presentar a requeriment de la Conselleria d'Agricultura, Pesca, Alimentació i Aigua, per a la verificació de la correcta aplicació de les subvencions.   
  
5. Per al supòsit en què la Conselleria d'Agricultura, Pesca, Alimentació i Aigua, a través de la web destinada a este efecte, proporcione als prenedors la possibilitat de verificar el compliment del que establix el punt quatre, no serà necessària l'aportació dels mencionats certificats.  
  
  
Segon. Gestió i control de pòlisses ramaderes  
1. Per a les pòlisses ramaderes, la Conselleria d'Agricultura, Pesca, Alimentació i Aigua comprovarà per mitjà de la utilització del RERA de la Comunitat Valenciana els punts següents:  
a) Que els llibres de registre d'explotació indicats en la pòlissa consten en el RERA de la CV i figuren d'alta en el moment de formalització de la pòlissa.  
b) Per als llibres de registre d'explotació que superen el control anterior es verificaran les dades següents:  
- La compatibilitat de l'espècie assegurada i la registrada.  
- Que el nombre d'animals assegurats no supera els registrats multiplicats pels coeficients següents:  
- 1,45 per a les espècies de bestiar oví caprí  
- 1,35 per a les espècies equines i bovins  
- 1,25 per a les gallines i pollastres  
- 1,50 per a la clotxina  
- 1,20 per a la resta d'espècies  
2. Per a les pòlisses que no superen el control anterior, la Conselleria d'Agricultura, Pesca, Alimentació i Aigua, comunicarà tal circumstància al prenedor de la pòlissa i a Agroseguro, SA, a fi que tinga coneixement de l'origen de les incidències i les esmenen segons siga procedent en l'àmbit de les seues competències.  
3. Agroseguro, SA, disposarà de conformitat amb el que preveu la clàusula quarta del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupación Española de Entidades Aseguradoras de los Seguros Agrarios Combinados, SA, subscrit en data 21 de gener de 2003, del termini de 30 dies naturals des de la notificació de les deficiències comunicades, per a l'esmena d'estes. Finalitzat el dit termini Agroseguro podrà regularitzar els imports de la subvenció imputats a la Conselleria d'Agricultura, Pesca, Alimentació i Aigua, amb càrrec al prenedor.  
  
  
Tercer. Gestió i control de la identitat dels assegurats i la seua alta en l'AEAT  
1. Per a totes les pòlisses la Conselleria d'Agricultura, Pesca, Alimentació i Aigua comprovarà que l'assegurat figure d'alta en el fitxer de contribuents de l'Agència Estatal de l'Administració Tributària (d'ara en avant AEAT) i que el nom o raó social és coherent amb el nom o raó social que per al dit NIF/CIF consta en la citada AEAT.  
  
2. Per a les pòlisses que no superen el control anterior, la Conselleria d'Agricultura, Pesca, Alimentació i Aigua comunicarà tal circumstància al prenedor de la pòlissa i a Agroseguro, SA, a fi que tinga coneixement de l'origen de les incidències i les esmenen segons siga procedent en l'àmbit de les seues competències.  
3. Agroseguro, SA, disposarà de conformitat amb el que disposa la clàusula quarta del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupación Española de Entidades Aseguradoras de los Seguros Agrarios Combinados, SA, subscrit en data 21 de gener de 2003, del termini de 30 dies naturals des de la notificació de les deficiències comunicades, per a l'esmena d'estes mateixes. Finalitzat el dit termini Agroseguro podrà regularitzar els imports de la subvenció imputats a la Conselleria d'Agricultura, Pesca, Alimentació i Aigua, amb càrrec al prenedor.  
4. En el cas que la incidència siga deguda que l'assegurat no està donat d'alta en el cens de contribuents, haurà de presentar davant de l'AEAT la sol·licitud pertinent d'alta en el mencionat cens, i remetre una còpia d'esta a la Conselleria d'Agricultura, Pesca, Alimentació i Aigua.  
5. En el cas que l'assegurat estiga de baixa en l'AEAT per defunció succeït després de la formalització de la declaració de l'assegurança, el prenedor haurà de remetre a la Conselleria d'Agricultura, Pesca, Alimentació i Aigua, la declaració de l'assegurança i el certificat de defunció de l'assegurat. No seran admissibles les subvencions aplicades amb càrrec a la Conselleria d'Agricultura, Pesca, Alimentació i Aigua de pòlisses en què l'assegurat estiguera ja difunt amb antelació a la formalització de la declaració de l'assegurança.  
6. En el cas que l'assegurat estiga de baixa en l'AEAT i siga una persona jurídica, el prenedor haurà de presentar davant de la Conselleria d'Agricultura, Pesca, Alimentació i Aigua la declaració d'assegurança i el certificat de baixa expedit per l'AEAT en què conste la data i el motiu de la baixa. No seran admissibles les subvencions aplicades amb càrrec a la Conselleria d'Agricultura, Pesca, Alimentació i Aigua a pòlisses en què sent l'assegurat persona jurídica o CB, estiguera donat de baixa en l'AEAT amb antelació a la formalització de la declaració de l'assegurança.  
  
Quart. Convocatòria  
Establir l'import global màxim per a la resolució d'expedients de la convocatòria de l'exercici 2012, de les ajudes regulades en l'Orde de 17 de febrer de 2009 (DOCV núm. 5963, de 26.02.2009), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades, seran amb càrrec a l'aplicació pressupostària següent:  
Aplicació pressupostària: 34.59.05.9418  
Programa 714.20, Foment i Garantia Agrària  
Capítol 4  
Línia T3092  
Import global màxim: 31.035.391 €  
  
Quint. Règim de recursos  
Contra la present serà procedent el recurs de reposició davant del mateix òrgan que els va dictar, en el termini d'un mes a comptar des de l'endemà d'aquell en què tinga lloc la seua notificació, de conformitat amb el que establix l'article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 o bé directament recurs contenciós administratiu en el termini de dos mesos, comptats des de l'endemà de la seua publicació, de conformitat amb el que establixen els articles 10 i 46 de la Llei de la Jurisdicció Contenciosa Administrativa.  
  
Sext. Entrada en vigor  
La present resolució entrarà en vigor el dia que es publique en el Diari Oficial de la Comunitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2012.  
  
València, 23 de febrer de 2012.- El director general de Producció Agrària i Ramaderia: Manuel Laínez Andrés.